Cikkjelöltvita:Cseri park

message: Gyenge minőségű létrehozás, stílusa sok helyen nem enciklopédikus
Szokás szerint konkrét rendes segítségeket nem kaptam a vitalapomra, hanem egyből jött a feljavít. Hungarikusz Firkász azt írta, hogy gyenge minőségű létrehozás, stílusa sok helyen nem enciklopedikus. Ilyenkor illene leírni, hogy mikkel van baj, mert egy ilyen szerkesztési összefoglaló alapján nehogymár nekem kelljen kitalálnom mire gondolt Hungarikusz Firkász. Üdv,Nepos0475 vita 2020. november 12., 07:16 (CET)
replies: text: Például miért kell idézni azt, hogy  mit mondott Balogh János országos rendőrfőkapitány? Az idézetek nem erre valók. Hogy mik találhatók ott, azt le kell írni, és forrással alátámasztani, jelen esetben a forrás Balogh János.  Pl. A történeti részhez pedig helyi kortörténeti dokumentumokkal szokás forrásolni. Remélem tudtam segíteni. Ogodej  vitalap 2020. november 12., 08:01 (CET)
Te tudtál segíteni, de egy feljavítózás helyett még mindig több értelme lett volna annak,ha Hungarikusz Firkász megírja a problémákat, majd ezután időt hagy a javításra. De inkább ezt ne tegye meg arra kérem, nehogy túlterhelje magát.  Nepos0475 vita 2020. november 12., 08:34 (CET)
Szerintem Ő azért tette a feljavítóba, hogy itt nyugodtan tudjál rajta javítgani. Másrészt meg a WT-határozat szerint a gyenge minőségű cikkeidet ide kell rakni, nem a fő névtérben tárolni. Ogodej  vitalap 2020. november 12., 08:39 (CET)
Magyarul mostantól a wt-s határozat egy eszköz a szerkesztő, hogy valódi segítségnyújtás nelkül, kényelmesen a feljavítóba lehessen helyezni szócikkeket, összefoglalónak pedig beírni valami random copypastelt üzenetet. Korrekt Nepos0475 vita 2020. november 12., 08:51 (CET)

text: Én másképp fogalmaznék: A WT-határozat egy eszköz arra, hogy ne borítsák el a Wikipédiát olyan cikkek, amelyek minősége vitatott. Itt is lehet a cikkeket javítani, és ha már megfelelő, pillanatok alatt visszahelyezhető a többi cikk közé. Kérdezz meg egy tapasztalt szerkesztőt,hogy szerinte megfelel-e a követelményeknek formailag és tartalmilag, aztán lehet kérni a járőröktől, hogy visszategyék a cikket. Senki nem veszt ezzel semmit, sőt az egész Wikipédia nyer. Én így látom. Ami pedig a segítségnyújtást illeti, érdemes lenne megfogadni a vitalapodra írtakat (és nem kitörölni onnan a jótanácsokat, ez azért is felesleges, mert a laptörténetben úgyis megmarad minden). Ogodej  vitalap 2020. november 12., 10:31 (CET)
Pontosan úgy van, ahogy Ogodej mondja. Például ez a fordulat, hogy „– mondta Balogh János, országos rendőrfőkapitány.” egy újságban elmegy, egy enciklopédiában semmiképpen.
Ami pedig azt illeti, te vagy a legkevésbé jogosult arra, hogy korrektségről papoljál. Kismillió alkalommal próbáltunk segíteni, semmit nem fogadtál meg. Kismillió alkalommal kértük, ne hozz létre szakmányban szócikkeket, amíg nem javítod a korábbiakat. Nem fogadtad meg. A múltkor tételesen leírtam, hogy mik a hibák a szócikkeidben. Megköszönted, de csak részben csinálod úgy. Ne haragudj, de a pap sem prédikál kétszer ugyanarról, mi is meguntuk, hogy ugyanazokat a dolgokat ismételgessük el neked újra és újra, miközben te ugyanazt csinálod, amit a kezdetektől fogva. Sőt, amellett "forradalmat" szítottál, WT-beadványt írtál, személyeskedsz. Egyszóval (ami több szó) mindent megteszel, csak azt nem, ami kéne.
„Magyarul mostantól a wt-s határozat egy eszköz a szerkesztő, hogy valódi segítségnyújtás nelkül, kényelmesen a feljavítóba lehessen helyezni szócikkeket, összefoglalónak pedig beírni valami random copypastelt üzenetet. Korrekt” – Nos, vagyunk annyira korrektek, hogy csak a kirívóan idevaló létrehozásaidat tesszük át (legalábbis én biztosan), holott legalább a 90%-kát át lehetne tenni azoknak, amiket írsz. Ami pedig a "valami random copypastelt üzenetet" illetei, legyél szíves megmutatni, hogy ugyan honnan copypasteltem be azt a hibajelzést, amit ehhez a létrehozáshoz írtam? Nagyon szeretsz lázadni, viszont nem ártana, ha valami igényes munkát le is tennél az asztalra, mert ez utóbbi még eleddig nem sikerül. Hungarikusz Firkász Ide írkássz! 2020. november 12., 10:13 (CET)
Akkor tessék, csináljatok amit akartok, tegyétek át az összes munkámat a feljavítóba. Na, mehet. Jöhet rám a blokk is, örömmel fogadnám.
"random copypastelt üzenet" remélem neked is leesett (bár ezt erősen kétlem), hogy ezt képletesen értettem, és az üzenet tartalmára utaltam vele. De mindegy is.  Nepos0475 vita 2020. november 12., 10:30 (CET)
 Még egy gondolat: a Wikipédia nem lóverseny. Nem az a cél (illetve nem az kéne legyen a cél), hogy minél előbb, minél több szócikkünk legyen. Inkább arra kéne törekedni, hogy ha egy kicsit lassabb ütemben is pörög a szerkesztésszámláló, de inkább igényes, az olvasókat jobban kielégítő szócikkeink legyenek. A Wikipédiát -- elvileg -- az olvasóknak írjuk, és nem azért, hogy szócikkszámban lehagyjuk a másnyelvű Wikipédiákat, vagy azzal vagánykodjunk (újabban, ha jól tudom, a te nyelveden, flexeljünk), hogy milyen sokat szerkesztettünk. Szerintem vagányabb az, ha azt tudjuk felmutatni, milyen igényes munkát adtunk ki a kezünkből. Sajnos te most abban a stádiumban vagy, hogy "futószalagon gyártod" a cikkeket, mert úgy gondolod, az a jó a Wikipédiának és az olvasóknak, hogy minél nagyobb számban olvashassák azt, amit te írsz. De ez nem így van. Minél rosszabb minőségű szócikket írsz és minél többet, annál több olvasót fogsz eltántorítani attól, hogy egyáltalán közelébe jöjjenek a Wikipédiának, és annál több kritikust gyűjtünk be ez által, akik pont az ilyen minőségű szócikkeket fogják felhozni arra, hogy mutogassanak a gyenge minőségre. A te létrehozásaidnál sokkalta, de sokkalta jobb minőségű szócikkeket is lehúznak. Abba kéne belegondolnod, hogy ha még sok ilyen gyenge minőségű szócikkel árasztod el az enciklopédiát azzal a Wikipédia többi részére is rossz fényt vetsz. Hiába van korona a fejünkön (kiemelt szócikkek, ÉSZ-díjasok, jócikkek, stb.), ha közben nyakig állunk a trágyában (rossz minőségű szócikkek) és a szél az arcunkba is fújja a trágyalét.
Persze gyanítom, hogy mindez téged nem annyira hat meg, úgy gondolja a kis lázadó, tinédzser éned, hogy a-vén-hülye-csak mondja-a-magáét,-a-sok-sületlenséget-majd-én-tudom,-hogy-mi-a-jó,-és-az-az-amit-én-csinálok. De vedd észre azt, hogyha rosszat akarnék neked, akkor mindezt nem írtam volna le, helyette megtehettem volna azt, hogy még pár szócikkedet átsorolom feljavítandónak, teljesen jogosan. Úgyhogy kicsit gondolkodj el azon, amit mások írnak neked. Nem biztos, hogy mindig az akar neked jót, aki egyetért veled, vagy a te oldaladon érvel. Próbáld meg követni az alábbi sort: olvas, értelmez, gondolkodik, válaszol. Az olvas és a válaszol közötti rész a hangsúlyos. Hungarikusz Firkász Ide írkássz! 2020. november 12., 10:39 (CET)
thread_title:  feljavító